Diari Oficial de la Generalitat Valenciana


Sumari del DOGV 3717, del 27-03-2000 (2000/2041)

Rotlle d'apel·lació número 585/1999. Cèdula de notificació.
-----------------------------------------------------------

### Dades del document

Número de DOGV
:   3717

Data del DOGV
:   27-03-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/2041


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 585/1999. Cèdula de notificació. [2000/Q2041]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 585/1999, que prové del judici de menor quantia número 412/1998, del Jutjat de Primera Instància número 11 de València, s'ha acordat notificar a la part apel·lada, declarada en situació processal de rebel·lia, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
"Encapçalament
  
Audiència Provincial de València
  
Secció Novena
  
Sentència número 180/2000
  
· José Martínez Fernández
  
· M.ª Antonia Gaitón Redondo
  
· Antonio Pardo Llorens València, 7 de març de 2000
  
La Secció Novena de l'Audiència Provincial de València, sent-ne magistrada ponent María Antonia Gaitón Redondo, ha vist aquest rotlle d'apel·lació número 585/1999, que prové de les actuacions de judici de menor quantia número 412/1998, promogudes davant del Jutjat de Primera Instància número 11 de València, entre les parts; d'una, com a demandant apel·lant, la senyora Amparo López García, representada pel procurador Alberto Mallea Catalá, i d'una altra, com a demandats apel·lats, Contabilidad Personal, SL, representat pel procurador V. Javier García López, i la senyora Francisca Díaz Ivars, incompareguda en aquesta alçada.
  
Decisió
  
Amb l'estimació del recurs d'apel·lació formulat per la representació processal de la senyora Amparo López García contra la sentència de data 18 de maig de 1999, dictada pel Jutjat de Primera Instància número 11 de València en actuacions de menor quantia número 412/1998, revoquem aquesta resolució, i en lloc seu:
  
Declarem la nul·litat de la provisió de data 31 de juliol de 1998 en la qual es considera que ha comparegut i que és part, i que ha sigut contestada la demanda, en nom i representació de la mercantil CP Contabilidad Personal, SL, i deixem aquesta resolució sense cap efecte.
  
No s'ajusta a tenir per compareguda i part ni per contestada la demanda a la mercantil CP Contabilidad Personal, SL, ja que no té la mateixa condició de part demandada en aquest procediment.
  
Atés que ha transcorregut el termini de compareixença concedit a la mercantil Contabilidad Personal, SL, sense que haja comparegut dins del termini i en la forma escaient, se la declara en rebel·lia, i es dóna com a contestada la demanda i que es notifique a les estrades les provisions i la resta de resolucions que es dicten d'avui en avant.
  
Es declara la nul·litat de totes les actuacions, inclosa la sentència, des de la provisió de data 14 de gener de 1999, en què es convocava les parts a la realització de la compareixença que estableix l'article 691 de la LEC.
  
Com a resultat de tot el que s'ha dit anteriorment, caldrà que el jutjat d'instància procedisca a dictar una nova resolució mitjançant la qual es convoquen les parts litigants a la realització d'aquesta compareixença, i continuar el procediment a través de tots els tràmits fins que es dicte una nova sentència.
  
No es fa imposició expressa ni de les costes causades en la primera instància ni de les produïdes en aquesta alçada".
  
I perquè el que s'ha acordat es complisca i valga de notificació a la part apel·lada, incompareguda en aquesta alçada, al senyora Francisca Díaz Ivars, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.
  
València, 14 de març de 2000.- El secretari judicial.
  
 Audiència Provincial de València